0000000000000000000  وفى بيت ادهم  000000000000000000  ادهم / انا مش هتأخر عليكى ياحبيبتى هما 15 دقيقه بس أورى فيهم نفسى ل أمير وأجى على طول  هتوحشينى قوى الشويه دول  ياسمين / انتى بتوحشنى وانت معايه  ادهم / الله الله على الكلام الحلو اللى هيخلينى انفض ل أمير واقعد جمب حبيبتى وروحى  ياسمين / ههههههه بطل بقه ياادهم قولتلك بتكسف  وبعدين يالا بقه روح علشان ترجع بسرعه انا هقعد احسب الوقت من دلوقتى كده مر من الوقت 3 دقائق  ادهم / يبقه فضلى 12 دقيقه طياره قبل مايبقوا 5 دقائق هههههه  مع السلامه ياروحى  ياسمين / مع السلامه ياكل حياتى    ويروح ادهم لعيد ميلاد امير وهناك  000000000000000000000  يقرب امير من ادهم ويمد اديه يسلم عليه ويقول    امير / اخيرا الاستاذ اللى نسى اصحابه جه  ادهم / مين قال بس انى نسيتكم  ادهم / كل تصرفاتك ياعم فين ادهم بتاع زمان اللى كان كل يوم مع واحده شكل ياخد من دى الجمال ومن دى الحب  راح فين بس  ادهم / مانا قدامك اهوة ياعم ولا انت اتحولت ههههههه  احمد / سيبك منه ياامير ده اتغير خالص من ساعه مااتجوز وكأن مراته عملاله عمل هههههه  خليك معايه انا تحت امرك ياغالى افسد اخلاق زى انت عايز  نفسى ابقه زيك كده 00000 استاذ ورئيس قسم هههههه  امير / طيب ما انا اتجوزت اهوة 3 مرات ولسه بعقلى ومش اتغيرت  اشمعنه بقه ادهم اظاهر فعلا مراته سحراله  ادهم / او يمكن لانك عمرك ماحبيت بجد ياامير وكنت مقضيها تسالى واى واحده متقدرش عليها تتجوزها وتاخد منها اللى انت عايزة وبعدها ترميها  انما انا حبيت مراتى بجد  احمد / سيبكم بقه من الكلام ده المهم هنسهر فين بقه  امير / فى اى مكان تختاروه  احمد / اهم حاجه يكون المكان ده مليان مزز  عايز انحرف بقه ياناس    وكله يضحك فى نفس واحد    ادهم / انا برائه ياجماعه من السهر  انا لازم اروح  احمد / متبقاش بايخ بقه ياادهم ده يوم فى السنه ياعم  ادهم / ولا يوم ولا دقيقه انا بجد لازم اروح دلوقتى  امير / سيبه برحته يااحمد  احمد/ طيب ياعم الفقر خد الهديه اهيه اللى قولتلى اجبها ليك من محل المجوهرات بتاعى  بس قولى صحيح هتديها لمين دى وبمناسبه ايه  ادهم / ملكش دعوة وخليك فى حالك ياغتت  ويمشى ادهم من بيت امير وبيجرى فى الطريق علشان يلحق يكون مع ملاكه البرئ وحبيبته اللى بجد معاها اتغير وبقه انسان تانى    وفى البيت يفتح ادهم باب الشقه يلاقى النور فاصل ينده ويقول    أدهم / ياسمين انتى فين ياحبيبتى  ياسمين  النور ماله فاصل كده ليه مع انه شغال تحت فى باقى الحى    وفاجاه النور يشتغل ويلاقى ياسمين قصاده فى جمال سبحان من صور  ومجهزة عشاء على الشموع    ياسمين / كل سنه وانت طيب ياحبيبى    ادهم / عمرك مانسيتى عيد ميلادى ياياسمين  ياسمين / فى حد ينسى عيد ميلاد حبيبه  ادهم / وانتى طيبه ياعمرى كله  انتى عارفه انك انتى الوحيد اللى افتكرتيه  كل اصحابى وحتى عيلتى نسيوه  مع انه مميز لانه نفس يوم عيد ميلاد امير صحبى ههههههه  ياسمين / ايه ده هو انا مش كفايه  ادهم / انتى الدنيا كلها  اتفضل ياقلبى الهديه اللى ياما زلتنى بيها ههههه  ادهم / معقول تكونى جبتيها  ويفتح ادهم العلبه بسرعه يلاقى ورده حمراء موجوده جوة شاليه وفى كعب الشاليه مكتوب اسم الورده وتاريخ عيد ميلاده  يضم ياسمين ليه ويقولها انتى اجمل واروع حبيبه فى الدنيا بجد جميله قوى يا ياسمين  إتفضلى إنتى بقه هديتك  ياسمين / إيه ده هديه ليا أنا  بس ده عيد ميلادك إنت وأنا إللى لازم أجبلك هديه  ادهم / انا يوم ميلادى إتحسب يوم ما إرتبطت بيكى وبقيتى مراتى وحبيبتى  ياسمين / بطل بقه ياادهم الله  وتاخد الهديه وتفتحها تلاقى فيها خاتم على شكل ورده جميله تلبسه وتبص لأدهم وتقوله  الله بجد جميل اوى ياحبيبى  ادهم / هو مش جميل ولا حاجه  ده إحلو بس لما لبستيه ياقلبى  000000000000000000000000  ويقعدوا يتعشوا ويضحكوا ويفتكروا ايام حبهم  0000000000000000000  تانى يوم الجمعه  00000000000  ينده ادهم لياسمين ويقولها  0000000000000000  ادهم / يالا بقه يا ياسمين هنتاخر على عزومه ولدتى  ياسمين / خلاص اهوة ياحبيبى انا خلصت  ادهم / يابنتى انتى قمر من غير ميك اب او غيرة  ياسمين / انا قمر بس علشان عيونك اللى شيفانى  وبعدين يالا ولا هتفضل كده تتغازل فيا ونتاخر على العزومه  ادهم / ههههههه خلاص ياستى لما نرجع من ا لعزومه نبقه نتغازل برحتنا هههههه يلا بينا  0000000000000000000  وفى بيت ولدت ادهم وعلى طربيزة العشاء قاعد ادهم وياسمين ووالد و ولدت ادهم لانه ابنهم الوحيد بيكلوا ويدور الحوار ده  000000000000000000  ولدتى / ايه رئيكم فى الاكل بقه  ادهم / انتى عارفه رئى من زمان ياست الكل  اكلك باأكل صوبعى وراه  ياسمين / تسلم اديكى ياماما الاكل بجد جميل  بابا / مش نوين بقه تخلونى أشيل حفيدى على إديا قبل ما أموت  ماما/ إيه اللى بتقوله دة ياحسن ده ب إدين ربنا وإن شاء الله هتفرح ب إبنهم وتشيله على اديك وتجوزة وتشوف أحفاده كمان  0000000000000000000  يبص ادهم لياسمين وهو وشه احمر يلقيها بتحاول تدارى الم جواها  فيحاول يغير الموضوع ويبص لولده ويقوله  0000000000000000000  أمال اخبار صحبك حسين ايه يابابا هو ومشروعه الجديد اللى عايزك تشاركه فيه  بابا/ والله يا ادهم ما انا عارف ده جننى كل شويه يغير المشروع شويه يقولى مزرعه دواجن وشويه يقولى مزرعه ارانب لما خلانى اكاكى منه  الكل يضحك ماعدا ياسمين شارده وكانها فى عالم تانى    وبعد انتهاء العزومه يروح امير وياسمين على بيتهم وهناك واول ما يدخلوا البيت تبصله ياسمين ودموعها بحر على خدودها وتقوله انت لازم تتجوز ياادهم وتخلف وتفرح ابوك  مش لازم تربط نفسك بواحده مش بتخلف  انت لازم تتجوز ياادهم  ادهم / بطلى جنان ياياسمين انتى عندى بالدنيا كلها  ياسمين / انا لازم ابعد عنك ياادهم انت لازم تتجوز وتخلف وتكون سعيد  انت معايه دافن نفسك جمب واحده كل اللى حلتها حبها ليك  ادهم / بلاش ياياسمين تجرحينى انتى عارفه انتى عندى ايه وبعدين الدكتور قالنا اننا احنا الاتنين معندناش موانع للخلفه  كله ب إدين ربنا وإن شاء الله ربنا هيكرمنا وهنخلف    ياسمين / بطل بقه ياادهم تكدب عليا كفايه بقه تخبى عليا اكتر من كده مبقتش قادره استحمل  انا روحت كشفت من 3 شهور والدكتور قالى ان العيب منى وإنى مش هخلف ابدا  خبيت عليك لما حسيت انك بتحبى الحب ده كله  خبيت عليك علشان مش اشوف فى عنيك كل اما ابصلك نظرة عطف عليا  خبيت عليك لانى بحبك ومش قادره أسيبك ولا قادرة دلوقتى أحرمك من الابوه بسببى    ادهم / روحتى للدكتور  اكيد الدكتور ده مش فاهم حاجه انا الاتنين ممكن نخلف من بكرة بس ده ب إدين ربنا  ياسمين انا بحبك وعايزك إنتى  مش عايز من الدنيا دى غيرك  اولاد ايه بس كفايه ان ربنا رزقنى ب اطيب وأحن انسانه فى الدنيا  انا مش عايز اولاد يا ياسمين انا عايزك انتى  عايز ملاكى البرئ اللى فضل جمبى وحبنى بجد  عايز الانسانه اللى معاها عشت اجمل ايام حياتى  بصيلى يا ياسمين انا بحبك وهفضل طول العمر احبك  ياسمين / لازم ابعد عنك يا ادهم لازم تخلف وتبقه اب حتى لو من غيرى  لانى بجد بحبك وبحبك لدرجه عمرى ما كنت اتخيل انى احبها لأى مخلوق  بحبك ومش ممكن اكون انا السبب من حرمانك من الاولاد مش ممكن ياادهم  0000000000000000000000000000000  وتجرى ياسمين على اوضتها وتقفل الباب عليها  000000000  الوقت الحالى  00000000  فى المستشفى  00000000000000  الدكتور / للاسف يااستاذ ادهم حاله المدام كانت حرجه جدا وحولنا على قد مانقدر إننا ننقذها بس للاسف المدام تعيش إنت  أدهم / يعنى إيه 00 يعنى إيه  يادكتور ياسمين سبتنى ومشيت وهترجع تانى  ياسمين عايشه  عايشه يادكتور إنتوا ودتوها فين  انا عارف انى زعلتها وخبيت عليها بس هى هتسمحنى انا عارف  هى اول ماهتشوفنى هتصحى على طول  انا عارفها كويس مش هيهون عليها تسبنى لوحدى كده  اكيد هى نايمه شويه وهتصحى تانى  اه هى نايمه علشان تعبانه شويه  بس هتصحى اكيد هتصحى وهتسمحنى  وهنرجع تانى لبعض  انا عارفها كويس قلبها ابيض  بس انت قولها انا مستنيها لما تصحى  هى عارفه انى هستناه  انا خبيت عليها علشان بحبها  ياسمين 00 ياسمين  0000000000000000000  ويجى والد ادهم و والدته ويخدوة وهو منهار تماما ومش دارى ب أى حاجه فى الدنيا وشايف صورة قصاده ديما لياسمين حبيبته اللى ديما عاش يحبها وهيفضل يحبها  00000000000000000000000000000    الممرضه / بجد الله يكون فى عونه  الدكتور / والله صعبان عليا قوى الراجل ده  فقد مراته والجنين مع بعض  ربنا معاه  الممرضه / هى مراته كانت حامل يادكتور  الدكتور / كانت حامل فى شهرين وإظاهر ماكنتش تعرف    ربنا يكون فى عونه    النهايه    بسم الله الرحمن الرحيم  قال الله تعالى: لِلَّهِ مُلْكُ السَّمَاوَاتِ وَالْأَرْضِ يَخْلُقُ مَا يَشَاء يَهَبُ لِمَنْ يَشَاء إِنَاثًا وَيَهَبُ لِمَن يَشَاء الذُّكُورَ* أَوْ يُزَوِّجُهُمْ ذُكْرَانًا وَإِنَاثًا وَيَجْعَلُ مَن يَشَاء عَقِيمًا إِنَّهُ عَلِيمٌ قَدِيرٌ    22/ 5/ 2011    بقلم    تامر على الطويل  امير الجروح